Endel Mändma

Endel Mändma (22. september 1929 Kenni, Pärnumaa – 29. jaanuar 1985 Tallinn) oli eesti metsandustegelane.

1948. aastal lõpetas Vändra Keskkooli.Vändra Gümnaasium. Vilistlased. 1948, XXI lend 1953. aastal lõpetas Eesti Põllumajanduse Akadeemia metsamelioratsiooni eriala. 

1953. aastast töötas Pärnu Metsamajandi insenerina, lühikest aega Tõstamaal turbainsenerina, 1955–1957 oli Surju metsaülem, 1957–1958 Suure-Jaani Metsamajandi peametsaülem, 1958–1959 töötas Kuremaa Metsamajandustehnikumis, 1959–1966 oli Läänemaa Metsamajandi direktor. 1966. aastast surmani oli Eesti NSV Metsamajanduse ja Looduskaitse Ministeeriumis ministri asetäitja (minister Heino Tederi asetäitja).

Ta oli ka Metsatööstuse ja Metsamajanduse Teaduslik-Tehnilise Ühingu esimees (1982–1985) ja Eesti NSV Jahimeeste Seltsi Tallinna Jahindusklubi esimees.Feliks Nõmmsalu. Endel Mändma (nekroloog). Eesti Loodus, märts 1985

Ta oli mängufilmide "Kõrboja peremees", "Jõulud Vigalas", "Nukitsamees", "Corrida", "Nipernaadi" ja  "Hundiseaduse aegu" filmigruppide looduskaitse konsultant.

Endel Mändma on maetud Tallinna Metsakalmistule.Kalmistute register HAUDI

1985. aasta mais avati tema sünnikohas Eidapere lähedal Kenni külas mälestuskivi.

Tunnustus
1979 Eesti NSV teeneline metsakasvataja

Viited

Välislingid
Rahvusarhiivi fotode andmebaas. Mändma, Endel – Eesti NSV metsamajanduse ja looduskaitse ministri asetäitja (fotograaf Oskar Juhani, ajaleht Õhtuleht), 1969
Rahvusarhiivi fotode andmebaas. Endise Eesti NSV looduskaitse ja metsamajanduse ministri asetäitja Endel Mändma mälestuskivi tema sünnikohas Eidapere lähedal avavad Eesti NSV metsamajanduse ja looduskaitse minister Heino Teder ja Rapla Metsamajandi direktor Evald Rõigas (paremal). Ajaleht Ühistöö, 13.05.1985
Lembitu Twerdianski. Pärandkultuur maastikus. Lk. 22 foto: mälestuskivi metsamees Endel Mändmale

Kategooria:Eesti metsaülemad
Kategooria:Eesti Maaülikooli metsanduse ja maaparanduse teaduskonna vilistlased
Kategooria:Vändra Gümnaasiumi vilistlased
Kategooria:Eesti NSV teenelised metsakasvatajad
Kategooria:Metsakalmistule maetud
Kategooria:Sündinud 1929
Kategooria:Surnud 1985